стойности, както и фактическия светлинен поток;
 в)
 в случай на електронна пусково-регулираща апаратура на светлинния източник — информация за електрическия интерфейс, необходим за изпитването за одобрение;
 2.2.3.
 два образеца от всеки тип преден фар, като единият образец е предназначен за монтиране от лявата страна на превозното средство, а другият е предназначен за монтиране от дясната страна на превозното средство.
 2.2.4.
 За изпитването на пластмасата, от която са изработени лещите:
 2.2.4.1.
 четиринадесет лещи;
 2.2.4.1.1.
 десет от тези лещи могат да бъдат заместени с десет образеца от пластмаса с размери най-малко 60 mm × 80 mm, които имат равна или изпъкнала външна повърхност, а в средата — практически равна зона (с радиус на кривината не по-малък от 300 mm) с размери най-малко 15 mm × 15 mm;
 2.2.4.1.2.
 всяка леща или образец от пластмаса се произвежда по метода, който ще се използва в серийното производство;
 2.2.4.2.
 отражател, върху който лещите могат да се закрепят в съответствие с указанията на производителя.
 2.2.5.
 За изпитване на устойчивостта на излъчващите светлина компоненти, изработени от пластмаса, на ултравиолетово лъчение спрямо ултравиолетовото лъчение на светодиодните модули вътре в предния фар:
 2.2.5.1.
 образец от съответната пластмаса, използвана в предния фар, или образец на преден фар, съдържащ тези пластмаси. Всеки образец от пластмаса трябва да има същия вид и да е претърпял същата обработка на повърхността, ако има такава обработка, като пластмасите, предназначени за използване в предния фар, подлежащ на одобрение;
 2.2.5.2.
 изпитването на вътрешните материали за устойчивост на ултравиолетово лъчение от светлинния източник не е необходимо, ако не се използват светодиодни модули, различни от типовете с ниско ултравиолетово лъчение, посочени в приложение 10 към настоящото правило, или ако са взети мерки за предпазване на съответните компоненти на предния фар от ултравиолетовото лъчение, например със стъклени филтри.
 2.2.6.
 Електронна пусково-регулираща апаратура на светлинния източник, ако има такава.
 2.3.
 Материалите, от които са изработени лещите и покритията, ако има такива, се придружават от протоколите от изпитванията на техните характеристики, ако тези материали и покрития вече са били подложени на изпитвания.
 3. МАРКИРОВКИ
 3.1.
 Представените за одобрение предни фарове носят търговското наименование или марка на заявителя.
 3.2.
 На лещата и на основния им корпус (3) трябва да бъде предвидено място с достатъчни размери за маркировката за одобрение и за допълнителните символи, посочени в точка 4; тези места се отбелязват на чертежите, посочени в точка 2.2.1 по-горе.
 3.3.
 Предните фарове, проектирани да отговарят на изискванията за използване както при дясно движение, така и при ляво движение, трябва да имат нанесени маркировки, указващи двете положения на оптичния модул или светодиодния модул върху превозното средство или на нажежаемата лампа върху отражателя; тези маркировки трябва да се състоят от буквите „R/D“ за положението за дясно движение и буквите „L/G“ за положението за ляво движение.
 3.4.
 В случай на фарове със светодиоден(и) модул(и) фарът трябва да има нанесена маркировка за номиналното напрежение, за номиналната мощност и уникалния идентификационен код на модула на светлинния източник.
 3.5.
 Предоставеният със заявлението за одобрение на фара светодиоден(и) модул(и) трябва:
 3.5.1.
 да има нанесено търговското наименование или марка на заявителя. Тази